OpenLLM-France/wikimedia huggingface dataset:
# George Antheil

George Johann Carl Antheil (Trenton, New Jersey, 1900eko uztailaren 8a - New York, 1959ko otsailaren 12a) estatubatuar musikagile abangoardista, piano-jotzaile, idazle eta asmatzailea izan zen.
Alemaniako emigrante familia batean jaio zen eta hezkuntza elebiduna izan zuen. Bere musika-konposizio modernistek XX. mendearen hasierako soinu modernoak (musikalak, industrialak eta mekanikoak) arakatu zituzten. 1920ko hamarkadaren zatirik handiena Europan eman ondoren, Estatu Batuetara itzuli zen eta batez ere zinemarako eta telebistarako musika konposatu zuen. Autobiografia bat eta misteriozko eleberri bat ere idatzi zituen.
1941ean maiztasun-jauziaren bidezko espektro hedatuaren (FHSS) teknika bat patentatu zuen, Hedy Lamarr aktorearekin batera, haririk gabeko telekomunikazioaren bidea ireki zuena.

## Musika

Bere musika-lanik garrantzitsuena "Ballet Mécanique" da, Fernand Léger, Dudley Murphy eta Man Rayren izen bereko filmari laguntzeko konposatua.
Hollywooden hogeita hamar soinu-banda baino gehiago konposatu zituen eta Cecil B. DeMille, Nicholas Ray, Fritz Lang edo Stanley Kramer bezalako zinemagileekin kolaboratu zuen.
Balleterako musika, jazz musika, sei sinfonia eta operak ere konposatu zituen.

## Idazlanak

* Death In the Dark, misteriozko eleberria (1930)
* Every Man His Own Detective: A Study of Glandular Criminology, New York City: Stackpole Sons (1937)
* "The Shape of the War to Come", (1940)
* Bad Boy of Music, Garden City, New York: Doubleday (1945)
* Antheil, George (1953). "Glandbook for the questing male". In Birmingham, Frederic A. (ed.). The girls from Esquire. London: Arthur Barker. pp. 287–299.

## Kanpo estekak

* Datuak: Q137739
* Multimedia: George Antheil / Q137739
# George Albert Boulenger

George Albert Boulenger (Brusela, 1858ko urriaren 19a – Saint-Malo, 1937ko azaroaren 23a) Belgikan jaiotako britainiar zoologoa izan zen, arrain, anfibio eta narrastietan aditua.
Bruselako Unibertsitate Askean historia natural ikasi ondoren, British Museum bisitatu eta bertan lan egitea eskaini zioten. Royal Societyko kidea, 1880an britainiar herritartasuna lortu zuen.

## Bere izena daramaten espezieak

* Boulengerochromis microlepis
* Boulengerina annulata
* Bryconaethiops boulengeri
* Boulengerella cuvieri
* Boulengerella lateristriga
* Boulengerella maculata
* Boulengerella lucius
* Boulengerella xyrekes
* Neolamprologus boulengeri
* Rhynchophis boulengeri
* Xenotilapia boulengeri
* Datuak: Q435731
* Multimedia: George Albert Boulenger / Q435731
* Espezieak: George Albert Boulenger
# George Armitage Miller

George Armitage Miller (1920ko otsailaren 3a - 2012ko uztailaren 22a) psikologo estatubatuarra izan zen, psikologia kognitiboaren sortzaileetako bat eta, zabalago, zientzia kognitiboaren sortzaileetako bat. Psikolinguistikaren sorreran ere lagundu zuen. Millerrek hainbat liburu idatzi zituen eta WordNeten garapena zuzendu zuen, programa informatikoek erabil dezaketen hitz-loturen datu-basea. "The Magical Number Seven, Plus or Minus Two" ("zazpi zenbaki magikoa, gehitu edo kendu bi") artikuluaren egilea da. Artikulu horretan, oro har kontuan hartutako emaitza esperimental ezberdin askok epe laburrean giza memoriaren gaitasunerako zazpiko batez besteko muga erakusten dutela ikusi zuen. Artikulu hau askotan aipatzen dute psikologoek eta, oro har, kulturan. Millerrek sari ugari jaso zituen, besteak beste, Zientziaren Domina Nazionala.
Psikologian nagusi zen teoria konduktismoa zenean hasi zuen bere ibilbidea Millerrek. Teoria horrek prozesu mentalen azterketa saihesten zuen eta jokabide behagarrian jartzen zuen arreta. Ikuspegi hori baztertu zuenean, Millerrek teknika esperimentalak eta metodo matematikoak asmatu zituen prozesu mentalak aztertzeko, hizketan eta hizkuntzan arreta berezia jarriz. Batez ere Harvardeko Unibertsitatean, MITen eta Princeton Unibertsitatean lan eginez, psikolinguistikaren sortzaileetako bat bihurtu zen, eta zientzia kognitiboaren eremu zabalago berriaren fundazioan funtsezko figuretako bat izan zen, 1978 inguruan. Zientzia kognitiboko eta psikolinguistikako beste figura batzuekin, Noam Chomskyrekin kasu, kolaboratu zuen eta lan egilekide izan zen. Psikologia prozesu mentalen eremura eramateagatik eta mugimendu hori informazioaren teoriarekin, konputazioaren teoriarekin eta hizkuntzalaritzarekin lerrokatzeagatik, Miller XX. mendeko psikologo handienetakotzat jotzen da. 2002an argitaratutako Review of General Psychology inkestaren arabera, Miller izan zen garai hartako hogeigarren psikologorik aipatuena.

## Erreferentziak

* ↑ (Ingelesez) Vitello, Paul. (2012-08-02). «George A. Miller, a Pioneer in Cognitive Psychology, Is Dead at 92» The New York Times ISSN 0362-4331. (Noiz kontsultatua: 2022-07-03).
* ↑ (Ingelesez) Haggbloom, Steven J.; Warnick, Renee; Warnick, Jason E.; Jones, Vinessa K.; Yarbrough, Gary L.; Russell, Tenea M.; Borecky, Chris M.; McGahhey, Reagan et al.. (2002-06). «The 100 Most Eminent Psychologists of the 20th Century» Review of General Psychology 6 (2): 139–152. doi:10.1037/1089-2680.6.2.139. ISSN 1089-2680. (Noiz kontsultatua: 2022-07-03).

## Kanpo estekak

* Datuak: Q670658
# George Akerlof

George Arthur Akerlof (New Haven, Connecticut, 1940ko ekainaren 17a) estatubatuar ekonomialaria da. Kaliforniako Unibertsitateko irakaslea, Efficiency Wage Models of the Labor Market liburua du lanik ezagunena.
2001ean Ekonomiako Nobel Saria jaso zuen, Joseph Stiglitz eta Michael Spencerekin batera, informazioaren asimetriaren teoriari egindako ekarpen garrantzitsuarengatik.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q222541
* Multimedia: George Akerlof / Q222541
# George Armstrong Custer

George Armstrong Custer (1839ko abenduaren 5a, New Rumley, Ohio – 1876ko ekainaren 25a, Little Big Horngo gudua, Montana) Ameriketako Estatu Batuetako Armadako zalditeriako ofizial bat izan zen. Ameriketako Estatu Batuetako Gerra Zibilan nahiz Indiar Gerretan parte hartu zuen.
Militar harroputza eta handi-mandia omen zen. Haren etsaiek diotenez, bere burua goratu zalea zen. Gainera, bere buruzagien aginduak ez bete eta bere kaxara jardutea gustatzen zitzaion. Halere, garaiko estatubatuar gizartean heroi eta martirien pare jarri zuten.
1876ko ekainaren 25ean Little Big Horngo guduan bera eta bere Zalditeriako 7. Erregimentuko 210 gizon Zaldi Eroren agindupeko indiar gudarosteak erasotuta hil ziren.
# Giraldilla

Giraldilla Antonio Esquivias sevillarrak 1999an Sevillan ospatutako Atletismoko Munduko Txapelketarako diseinatutako maskota izan zen. Bertoko Giralda monumentoaren haize-orratzaren irudikapen umoretsu eta haurrentzakoa zen.

## Historia

Lau diseinuren artean aukeratu zen. Horretarako bozketa bat egin zen non 35.000 pertsonek parte hartu zuten; horietatik %41eko gehiengoak aukeratu zuen "Giraldilla" maskota. 1998ko otsailean Marrakexen (Maroko) bilduta aurkeztu zegoen Nazioarteko Atletismo Federazioaren (IAAF) Kontseiluari aurkeztu zitzaion. Azkenik, aurkezpen ofiziala 1998ko urriaren 25ean egin zen haur ikuskizun baten erdian.

## Euskal Giraldillak

1999ko abuztuaren 20an, Giraldillaz mozorrotuta Sevillan ekintza egin zuten Munduko Atletismo Txapelketaren inaugurazio ekitaldian euskal presoak euskal herriratzeko eskatuz. Presoekin Solidarioak taldeko bi ekintzaile igo ziren agertokira eta musikarekin dantzan aritu ziren. Harmailetatik beste ekintzaile talde bat zintzilikatu zen, presoen aldeko pankartak erakutsiz, eta beste ekintzaile batzuk nazioarteko prentsari komunikatua banatzen aritu ziren. Milioika lagunek ikusi zuten ekintza telebistaz.
Poliziak bi giraldilla eta beste zazpi kide atxilotu zituen. Handik ia urtebetera, hamar solidario epaitu zituzten Sevillan. Absoluzioa defendatu zuten, protesta «irudimentsua eta atsegina» izan zela argudiatuta. Eta lortu zuten. Epaileak ulertu zuen ez zela desordena publikorik izan.

## Erreferentziak

* ↑ https://www.abc.es/archivo/periodicos/abc-sevilla-19981026-93.html
* ↑ https://www.argia.eus/efemerideen-kanala/giraldillaz-mozorrotuta-sevillan-ekintza-egin-zuten-munduko-atletismo-txapelketaren-inaugurazio-ekitaldian-euskal-presoak-euskal-herriratzeko-eskatuz
* ↑ https://www.naiz.eus/eu/hemeroteca/gara/editions/2019-08-22/hemeroteca_articles/la-accion-mundial-de-las-giraldillas-cumple-20-anos

## Ikus, gainera

* Giralda

## Kanpo estekak

* (Gaztelaniaz):Euskal Giraldillen ekintzaren bideoa.
* "Giraldillen txangoa mundu osoan barrena", Argia, 1999ko irailaren 05ean.
* (Gaztelaniaz):Ekintzaren oroimena 20. urtemugan, naiz.eus agerkari digitalean.
* Datuak: Q2836364
# Giraffa camelopardalis thornicrofti

Giraffa camelopardalis thornicrofti Zambiako gune txiki (ekialdeko probintziakoa) batean bizi den jirafa azpiespezie bat da. Giraffa camelopardalis tippelskirchi azpiespeziearekin estu harremanduta dago eta orban patroi antzekoa du. Normalean kolore argikoak dira baina ar menderatzaileek kolore ilunagoak garatzen dituzte.
Basabizitza askean 1800 ale inguru zenbatu dira, horietatik 800 populazio bakar batean daudelarik.

## Kanpo estekak

* Datuak: Q1094164
* Multimedia: Category:Giraffa camelopardalis thornicrofti / Q1094164
* Espezieak: Giraffa camelopardalis thornicrofti
# Girard (Georgia)

Girard Georgiako estatuko herri bat da. Talbot konderrian kokatua dago. 2010ean 156 biztanle zituen, 8,19 kilometro koadrotan banatuta.

## Ikus, gainera

* Talbot konderria

## Kanpo estekak

* Datuak: Q2188335
# Giraffa tippelskirchi

Giraffa tippelskirchi , Masai jirafa edo Kilimanjaroko jirafa espezie guztietatik handiena da. Jirafa hau erraz bereiz daiteke bere tamaina ikaragarriagatik eta baita bere orban horzdunengatik ere. Lehenago, Giraffa camelopardalis barruan sailkatzen zen, azpiespezie gisa, baina 2016an espezie mailara igo zen.

## Hedapena

Antzinean, jirafa hau Afrika osoan zehar barreiatuta zegoen, gaur egun berriz, bere habitataren suntsipenaren ondorioz, Kenya eta Tanzanian soilik bizi da.

## Erditzea

Emeak lau urtekin erditzeko adina lortzen dute eta prozesu hori zutik egiten dute (beraz, jaio berri den kumea garaiera garrantzitsu batetik jausten da). Jira azpiespezie honetako kumeen 50-75% lehoien eta hienen ehizapean hilik suertatzen dira. Jirafa amak, kumea jada hilik egon arren, kumea babesten jarraitzen du harrapariei ostikadak emanez. Jakin beharra dago, jirafa mota honen ostidada batek lehoi arra hiltzeko indar heina duela, garezura eta bizkarrezurra puskatzeko indar heina.

## Ezaugarriak

Jirafa hau, azpiespezie guztietan handiena eta pisutsuena da.
Jirafa honen lepoa 7 ornoz osatuta dago. Animalia hauek ez daukate ilerik buruan, baina bi sexuek 2-5 adar bitartean izan ditzakete buruaren aurrealdean, adar horiek guztiak larruaz estalita daudelarik.
Ar menderatzaileen larruaren orbanak beste menpeko arrena baino ilunagoak izan ohi dira. Ar helduak 5,5 metroko garaiera hartzen dute - aztertutako alerik garaiena 5,87 m garai zen eta 2.000 kilo pisatzen zituen-, azpiespezie honetako ar arrunten pisurik ohikoena 1.300 kilo ingurukoa da, sarritan 1.600 kilotara iristen direlarik ar menderatzaileak. Hankak 2 metro luze ingurukoak dira eta bihotzak 12 kilo pisatzen ditu.

## Erreferentziak

* ↑ Fennessy, Julian; Bidon, Tobias; Reuss, Friederike; Kumar, Vikas; Elkan, Paul; Nilsson, Maria A.; Vamberger, Melita; Fritz, Uwe et al.. (2016-09). «Multi-locus Analyses Reveal Four Giraffe Species Instead of One» Current Biology 26 (18): 2543–2549. doi:10.1016/j.cub.2016.07.036. ISSN 0960-9822. (Noiz kontsultatua: 2020-12-27).
* ↑ Brown, David M.; Brenneman, Rick A.; Koepfli, Klaus-Peter; Pollinger, John P.; Milá, Borja; Georgiadis, Nicholas J.; Louis, Edward E.; Grether, Gregory F. et al.. (2007-12-21). «Extensive population genetic structure in the giraffe» BMC Biology 5 (1): 57. doi:10.1186/1741-7007-5-57. ISSN 1741-7007. PMID 18154651. PMC PMC2254591. (Noiz kontsultatua: 2020-12-27).

## Kanpo estekak

* Datuak: Q27497247
* Multimedia: Giraffa tippelskirchi / Q27497247
# Giraldelli

Giraldelli Castejón udalerriko etxagunea da. Askotan "Giraldelli bidea" ere deitua.2008ko urtarrilaren 1eko erroldaren arabera, bi biztanle ditu.

## Demografia eta biztanleria

Giraldelliko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 2 | 1 | 1 | 1 | 1 | 0 | 1 | 4 | 2 |

## Ikus, gainera

* Castejón

## Kanpo estekak

* Datuak: Q12258532
# Girafido

Girafido (Giraffidae) artiodaktiloen ordenako izen bereko familiako hausnarkariez esaten da. Oso hanka eta lepo luzekoak dira, okapia izan ezik. Buru luzexka zorrotza eta mutur zapala dute. Besagainean du gorputzaren garaierarik handiena. Adar labur iledunak izaten dituzte. 32 hortz eta bi behatzeko hankak dituzte. Afrikan bizi dira. Jirafa eta okapia dira espezie nagusiak

## Sailkapena

Familiak bi subfamilia eta 24 genero, batzuk zalantzazkoak direnak, ditu. Egun espezie bana duten bi genero baino ez dira geratzen.
* ARTIODACTYLA ordena
** Ruminantia subordena
*** Pecora infraordena
**** Giraffoidea goifamilia
***** Climacoceratidae familia
****** †Climacoceras
****** †Prolibytherium
***** Giraffidae familia
****** Genero basalak
******* ?Injanatherium †
******* ?Propalaeomeryx †
****** †Sivatheriinae subfamilia
******* Birgerbohlinia †
******* Bramatherium †
******* Decennatherium †
******* Helladotherium †
******* Hydaspitherium †
******* Karsimatherium †
******* Sivatherium †
******* Vishnutherium †
****** Giraffinae eta Palaeotraginae subfamiliak
******* Bohlinia †
******* Csakvarotherium †
******* Giraffa
******** Giraffa priscella †
******** Giraffa punjabiensis †
******** Giraffa sivalensis †
******** Giraffa attica †
******** Giraffa stillei †
******** Giraffa gracilis †
******** Giraffa pygmaea †
******** Giraffa jumae †
******** Giraffa camelopardalis (jirafa)
******* Giraffokeryx †
******* Honanotherium †
******* Libytherium †
******* Macedonitherium †
******* Mitilanotherium †
******* Okapia
******** Okapia johnstoni (okapi)
******* Palaeogiraffa? †
******* Palaeotragus †
******* Praepalaeotragus †
******* Progiraffa †
******* Samotherium †
******* Shansitherium †
******* Sogdianotherium †
******* Umbrotherium †

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Mikko's Phylogeny Archive - Giraffidae

## Kanpo estekak

* Datuak: Q186154
* Multimedia: Giraffidae / Q186154
* Espezieak: Giraffidae
# Giraltovce

Giraltovce Eslovakiako udalerri bat da, Svidníkeko barrutian kokatuta. 11,04 km²ko azalera du eta 4126 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q550357
* Multimedia: Giraltovce / Q550357
# Gwaith-i-Mirdain

Gwaith-i-Mirdainak (bitxien alarifeak) edo soilik Mirdainak Eregionen bizi ziren eta oraindik Fëanorren sekretuetako asko ezagutzen zituzten Noldor elfo errementariek osatutako elkarte bat zen.
Euren trebetasunak hain ziren zabalak Khazad-dûm edo Moriako nanoen arreta erakarri zutela, hauen lagun eta aliatuak izan zirelarik, baina guztia ezagutzeko euren nahia izan zen bere galbidea.
Elkarte hau Zelebrinborek sortu zuen, Kurufinen semea zena, eta hau, aldi berean Fëanorrena. Bere trebetasunen garairik gailenean Erdialdeko Lurraldean zegoenari buruz gehiago jakin nahi izan zuten, baita kontrolatzeko ahalmena ere, baina ez modu gaizto edo hegemoniko batean, baizik eta ulertu eta mantentzeko modu batean.
Sauron maiarra, Istari edo aztien aurrekari moduko bat bezala mozorrotuta Eregionera iritsi zen Annatar izena hartuz (Dohaien jauna) eta bere ezagutzak Noldorrenekin nahasten ditu, munduarengan botere handia duten tresnen sorreran amaitzen den uztartzea: botere eraztunak.
Mirdainak Eregionen erorketan suntsituak izan ziren.
# Gwanda barrutia

Gwanda barrutia Hegoaldeko Matabeleland probintzian kokatzen da, Zimbabwen.
Gwanda da barrutiaren hiriburua.

## Ikus, gainera

* Zimbabweren banaketa administratiboa

## Kanpo estekak

* (Ingelesez) Gwanda barrutiaren kokapen mapa.
* Datuak: Q5623288
# Gwaelod-y-Garth

Gwaelod-y-Garth, Galesko Pentyrch udalerrian dagoen parrokia bat da, Cardiff konderrian. Garth Hill mendiaren oinean dago.

## Kanpo estekak

* Datuak: Q5623238
* Multimedia: Gwaelod-y-Garth / Q5623238
# Gwalchmai (Anglesey)

Gwalchmai, Galesko udalerri bat da, Anglesey uhartean. Trewalchmai komunitatearen barnean dago.
2011ko erroldaren arabera 1.009 biztanle zituen.

## Kanpo estekak

* Datuak: Q9001581
* Multimedia: Gwalchmai / Q9001581
# Gwalior barrutia

Gwalior barrutia Indiako barruti bat da, Gwalior dibisioan, Madhya Pradesh estatuan. 2.032.036 biztanle ditu 4.560 kilometro koadrotan.

## Mugakideak

Honako barrutiekin egiten du muga:
Sheopur barrutia Datia barrutia

## Ikus, gainera

* Madhya Pradesh

## Kanpo estekak

* Datuak: Q2085310
* Multimedia: Gwalior district / Q2085310
# Gwalior gotorlekua

Gwalior gotorlekua Indiako Madhya Pradesh estatuko Gwalior herrian dagoen gotorleku monumentala da. Gunearen elementu nagusiak VIII. mendetik aurrera altxatu ziren, batez ere Man Singh Tomar Rajáren agindupean. Garrantzi Nazionaleko Monumentua da.

## Ezaugarriak

11 metroko harresiak ditu eta 3 kmko zabalera okupatzen du, arkaitz baten gainean, Vindhya mendikatean, herrialdearen erdi-erdian.​
Gunean mota askotako eraikinak ikus daitezke: jauregiak, tenpluak, harresiak, atariak... Bereziki garrantzitsuak hauek dira: Man Mandir zitadela eta Gurjari Mahal biak Man Singh Tomarrek eraikiak. Garai batean 15.000 soldaduk defenditu zuten.

## Historia

Gotorlekuaren lehenengo erreferentzia 525. urtekoa da. 1857an Ekialdeko Indietako Britainiar Konpainiaren zerbitzuan zeuden Zipaioen matxinada gertatu zen. Lakshmibai, emakume errebeldea, Jhansiko rani bezala ere ezaguna, 1858ko maiatza-ekainean gotorlekua konkistatu zuen; handik egun gutxitara Lakshmibai hil egin zen britainiarrek gotorlekua hartu zutenean zauritua izanez gero.

## Iruditegia

* Jain tenpluko estatuak, harrian zizelkatuak.
* Ate nagusiaren ikuspegia, Hathi Pul edo Elefantearen Ataria.
* Gotorlekuaren bastioiak.
* Sas-Bahu tenplua.
* Tenplu txikiak.
* Eskulturak
* Teki Mandir-eko Ataria
* Teli ka Mandirren aurreko ikuspegia.

## Kanpo loturak

* (Gaztelaniaz):Argazkien bilduma.
* (Ingelesez):Informazio turistikoa.
* Datuak: Q2487545
* Multimedia: Gwalior Fort / Q2487545
# Gwangju

Gwangju (koreeraz: 광주, kwaŋdʑu ahoskatua), hego-mendebaldeko Hego Koreako metropoli-hiria da. 501 kilometro koadroko eremua du, eta 2017an 1.485.049 biztanle zituen.

## Klima

Datu klimatikoak (Gwangju, 1981–2010, muturrekoak 1938–egun) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 18.8 | 21.1 | 26.8 | 29.1 | 33.9 | 36.7 | 38.5 | 37.7 | 34.4 | 31.1 | 27.1 | 19.7 | 38.5 |
| Batez besteko tenperatura maximoa (°C) | 5.3 | 7.8 | 13.0 | 19.6 | 24.3 | 27.5 | 29.6 | 30.7 | 26.9 | 21.8 | 14.6 | 8.1 | 19.1 |
| Batez besteko tenperatura (ºC) | 0.6 | 2.5 | 7.0 | 13.2 | 18.3 | 22.4 | 25.6 | 26.2 | 21.9 | 15.8 | 9.1 | 3.1 | 13.8 |
| Batez besteko tenperatura minimoa (°C) | -3.1 | -1.8 | 2.1 | 7.5 | 13.0 | 18.2 | 22.5 | 22.8 | 17.8 | 10.9 | 4.5 | -0.9 | 9.5 |
| Erregistraturiko tenperatura minimoa (°C) | -19.4 | -17.7 | -10.7 | -4.5 | 1.4 | 7.2 | 14.9 | 12.6 | 5.6 | -2.7 | -7.2 | -13.7 | -19.4 |
| Pilatutako prezipitazioa (mm) | 37.1 | 47.9 | 60.8 | 80.7 | 96.6 | 181.5 | 308.9 | 297.8 | 150.5 | 46.8 | 48.8 | 33.5 | 1391.0 |
| Prezipitazio egunak (≥ 0.1 mm) | 11.0 | 9.0 | 9.5 | 8.9 | 9.3 | 10.7 | 15.5 | 14.9 | 9.8 | 6.8 | 9.0 | 10.0 | 124.4 |
| Elur egunak (≥ 1 mm) | 11.1 | 7.1 | 2.8 | 0.2 | 0.0 | 0.0 | 0.0 | 0.0 | 0.0 | 0.0 | 1.5 | 8.1 | 31.0 |
| Eguzki orduak | 159.9 | 164.6 | 192.0 | 213.0 | 222.8 | 169.2 | 145.4 | 172.6 | 172.3 | 205.2 | 163.6 | 155.9 | 2136.3 |
| Hezetasuna (%) | 67.7 | 65.2 | 62.9 | 61.9 | 66.4 | 72.8 | 80.0 | 78.1 | 74.3 | 68.4 | 68.1 | 68.8 | 69.5 |
| Iturria: Korea Meteorological Administration (percent sunshine and snowy days) ||||||||||||||

## Banaketa administratiboa

Gwangju bost barrutitan (gu deiturikoak) banaturik dago:
| Mapa | Izena | Hangul | Hanja |
| Buk-gu Dong-gu Gwangsan-gu Nam-gu Seo-gu |
| Gu (Barrutiak) ||||
| Buk-gu Dong-gu Gwangsan-gu Nam-gu Seo-gu | Buk-gu | 북구 | 北區 |
| Buk-gu Dong-gu Gwangsan-gu Nam-gu Seo-gu | Dong-gu | 동구 | 東區 |
| Buk-gu Dong-gu Gwangsan-gu Nam-gu Seo-gu | Gwangsan-gu | 광산구 | 光山區 |
| Buk-gu Dong-gu Gwangsan-gu Nam-gu Seo-gu | Nam-gu | 남구 | 南區 |
| Buk-gu Dong-gu Gwangsan-gu Nam-gu Seo-gu | Seo-gu | 서구 | 西區 |

## Herri eta hiri senidetuak

* Tainan, Taiwan (1968)
* San Antonio, Estatu Batuak (1982)
* Guangzhou, Txina (1996)
* Medan, Indonesia (1997)
* Sendai, Japonia (2002)
* Vigo, Galizia (2012)

## Ikus, gainera

* Gwangjuko Sarraskia

## Erreferentziak

* ↑ South Korea: Administrative Division. citypopulation.de (Noiz kontsultatua: 2018-4-14).
* ↑ 평년값자료(1981–2010) 광주(156). Korea Meteorological Administration (Noiz kontsultatua: 2017-1-10).
* ↑ 기후자료 극값(최대값) 전체년도 일최고기온 (℃) 최고순위, 광주(156). Korea Meteorological Administration (Noiz kontsultatua: 2017-1-10).
* ↑ 기후자료 극값(최대값) 전체년도 일최저기온 (℃) 최고순위, 광주(156). Korea Meteorological Administration (Noiz kontsultatua: 2017-1-10).
* ↑ Climatological Normals of Korea. Korea Meteorological Administration (Noiz kontsultatua: 2017-1-10).

## Kanpo estekak

* (Ingelesez) Udalaren webgunea.
* Datuak: Q41283
* Multimedia: Gwangju / Q41283
# Gwalior

Gwalior (hindiz: ग्वालियर Gvāliyar) India erdialdeko Madhya Pradesh estatuaren iparraldean kokatzen den hiri bat da. Agratik 122 kilometro hegoaldera dago eta Bhopaletik, estatuko hiriburutik, 423 kilometrora. Industria da bere ekonomiaren ardatza. 286 km²-ko azalera du eta 902 000 biztanle inguru. Itsas mailatik 196 metrora kokatzen da.

## Kanpo loturak

* Datuak: Q158467
* Multimedia: Gwalior / Q158467
# Gwallon

Gwallon, Ingalaterrako Kornualles konderriko herrixka bat da.

## Kanpo estekak

* Datuak: Q5623273
* Multimedia: Gwallon / Q5623273
# Gwanda

Gwanda Hegoaldeko Matabeleland probintziako hiriburua da, Zimbabwen. Bulawayo-Beitbridge errepide eta trenbidean kokatzen da. 1900ean sortua 2005ean 16.000 biztanle zituen. Gwanda izena gertu dagoen Jahunda menditik dator (Jahunda Gwandan jende asko bizi den auzo baten izena da ere).
Probintziako ospitalea dago bertan (Gwanda Provincial Hospital), inguruko misio eta distrituentzako erreferentzi gisa dagoena.

## Kanpo estekak

* Datuak: Q1557796